دستونک
شائر: دیدگ بشیر
بلیں تامُوری ءَ سینگار بیارئے
چراگ ءِ ساھگ ءَ ماندار بیارئے
مُجاں گپتگ زمانگ مُدّتے بیت
برو آدینکے ءَ پیشدار بیارئے
ھلاھوشیں گشے ھوشام ءَ گپتگ
زِر اِنت مرچی پدا ھینار بیارئے
سَتر رہن اِنت وتارا موکگ ءَ اِنت
وتی جند ءِ تھا اِنت گار بیارئے
خداھے ، آدمے برمشے کہ شھمے
نگاھے مھتل اِنت دیدار بیارئے
مُدام تھنائیاں تاھیر بکشیت
کئے اِنت دیدگ بشیر بیدار بیارئے